|  |  |
| --- | --- |
|   | Ηράκλειο, 2/12/2019 Αριθ. Πρωτ 498 |
| ΕΛΛΗΝΙΚΗ ΔΗΜΟΚΡΑΤΙΑΥΠ. ΠΑΙΔΕΙΑΣ & ΘΡΗΣΚΕΥΜΑΤΩΝΔΙΕΥΘΥΝΣΗ Δ/ΘΜΙΑΣ ΕΚΠΑΙΔΕΥΣΗΣ 11ο ΓΥΜΝΑΣΙΟ ΗΡΑΚΛΕΙΟΥTαχ. Δ/νση : Μάχης Κρήτης 52, Τάλως Τ.Κ. : 713 03Πληροφορίες : Kοκοτσάκη ΑντωνίαΤηλέφωνο: 2810-257353Fax: 2810-257367 |

**ΘΕΜΑ: Πρόσκληση Εκδήλωσης Ενδιαφέροντος για την εκπαιδευτική επίσκεψη της Γ΄ τάξης του 11ου Γυμνασίου Ηρακλείου στην Αθήνα.**

Η Διευθύντρια του 11ου Γυμνασίου Ηρακλείου**,** σύμφωνα με την υπ’ αριθ. Υ.Α. 33120/ΓΔ4/28-02-2017 (ΦΕΚ 681/τ.Β΄/06.03.2017) του ΥΠ.Π.Ε.Θ για τις Εκδρομές-Μετακινήσεις μαθητών Δημοσίων και Ιδιωτικών σχολείων Δευτεροβάθμιας Εκπαίδευσης, προκηρύσσει την εκδήλωση ενδιαφέροντος από τα Ταξιδιωτικά Γραφεία για την πραγματοποίηση της μετακίνησης της Γ΄ Γυμνασίου σε χώρους αρχαιολογικού και ιστορικού ενδιαφέροντος στην Αθήνα.

Η επίσκεψη θα πραγματοποιηθεί από τις 1 Απριλίου μέχρι τις 5 Απριλίου 2019 και προβλέπεται να συμμετάσχουν 30 μαθητές και 3 συνοδοί καθηγητές.

Οι προδιαγραφές της προσφοράς έχουν ως εξής:

ΠΡΟΣΦΟΡΑ

1. **Ακτοπλοϊκά εισιτήρια** ΗΡΑΚΛΕΙΟ - ΠΕΙΡΑΙΑ και ΠΕΙΡΑΙΑ –ΗΡΑΚΛΕΙΟ με Μινωικές γραμμές.
2. **Τουριστικό λεωφορείο** το οποίο θα πρέπει να διαθέτει όλες τις από την κείμενη νομοθεσία προδιαγραφές (έλεγχο από ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, κλιματισμό κ.τ.λ.) και να πληρεί όλες τις προϋποθέσεις για την ασφαλή μετακίνηση των μαθητών. Το λεωφορείο θα είναι στην διάθεση των μαθητών για όλες τις μετακινήσεις τους σύμφωνα με το πρόγραμμα σε όλη τη διάρκεια της επίσκεψης.
3. Δύο **(2) διανυκτερεύσεις** με πρωινό και δείπνο σε κεντρικό ξενοδοχείο της Αθήνας. Τα δωμάτια των μαθητών να είναι δίκλινα ή τρίκλινα. Στην προσφορά πρέπει να αναφέρεται ρητά η κατηγορία και το όνομα του ξενοδοχείου.
4. **Ξεναγός στον Αρχαιολογικό χώρο της Ακρόπολης και στο Μουσείο Ακρόπολης**.

**Το πρόγραμμα** της εκδρομής περιλαμβάνει τα εξής:

* **Τετάρτη 1/04/2019:** Συγκέντρωση στο λιμάνι του Ηρακλείου και αναχώρηση για Πειραιά.
* **Πέμπτη 2/04/2019:** Άφιξη στον Πειραιά, Επίσκεψη στο Μουσείο Ηρακλειδών. Περιήγηση στον Αρχαιολογικό χώρο του Θησείου –Στοά Αττάλου – Μοναστηράκι - Σύνταγμα. Επίσκεψη στο Πλανητάριο. Επιστροφή στο ξενοδοχείο.
* **Παρασκευή 3/04/2019:** Αναχώρηση από το ξενοδοχείο και επίσκεψη στον Αρχαιολογικό χώρο της Ακρόπολης και στο Μουσείο Ακρόπολης. Περιήγηση στο κέντρο της Αθήνας και γεύμα. Μουσείο Ψευδαισθήσεων. Επιστροφή στο ξενοδοχείο. Έξοδος με παρακολούθηση θεατρικής παράστασης και επιστροφή στο ξενοδοχείο.
* **Σάββατο 4/04/2019:** Επίσκεψη στο Κέντρο Πολιτισμού Ίδρυμα Σταύρος Νιάρχος. Αναχώρηση από το Κέντρο Πολιτισμού για το Mall. Άφιξη στον Πειραιά και επιβίβαση στο πλοίο για Ηράκλειο.
* **Κυριακή 5/04/2019:** Άφιξη στο Ηράκλειο το πρωί στις 06:00π.μ.

Η προσφορά θα πρέπει να περιλαμβάνει επίσης:

* Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού καθηγητή.
* Την αντιμετώπιση της περίπτωσης που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας.
* Αποδοχή από το Γραφείο ποινικής ρήτρας σε περίπτωση αθέτησης των όρων του συμβολαίου από τη μεριά του (κατάθεση εγγυητικής επιστολής με ποσό που θα καθορίσουν τα σχολεία).
* Με την προσφορά θα κατατεθεί **απαραίτητα** από το ταξιδιωτικό γραφείο και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ. Επιπλέον στο φάκελο της προσφοράς πρέπει να υπάρχει απαραίτητα CD με την προσφορά σε **ηλεκτρονική μορφή** (doc ή pdf) για να είναι εύκολη η ανάρτησή της στο διαδίκτυο.

**Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή.**

Οι προσφορές θα πρέπει να κατατεθούν σε κλειστούς φακέλους μέχρι την **Δευτέρα 16 Δεκεμβρίου 2019 στις 12:00 π.μ** στο γραφείο της Διευθύντριας του 11ου Γυμνασίου Ηρακλείου και θα ανοιχτούν την ίδια ημέρα και ώρα στο γραφείο της διευθύντριας από την αρμόδια επιτροπή.

Η Διευθύντρια

Αντωνία Κοκοτσάκη